Der blev tirsdag eftermiddag gjort et noget usædvanligt fund på en genbrugsplads på Stengårdsvej i Løgstør. I affaldet blev der fundet en mortergranat. Personalet på genbrugspladsen sikrede granaten i en aflåst lade. Der blev desuden taget et billede af mortergranaten, så Ammunitionrydningstjenesten i Skive kunne vurdere, om granaten var farlig. Det viste sig, at der var tale om en lysmortergranat, som havde været adskilt. Ammunitionrydningstjenesten vurderede derfor, at granaten var ufarlig.
En mortergranat blev tirsdag eftermiddag fundet på en genbrugsplads i Løgstør. Granaten viste sig at være ufarlig.